《咏霜二首》
宋代·苏辙

江南雪不到，霜露满山村。
纸被欺毡厚，茅檐笑瓦温。
何曾凝沼渌，有意隔朝暾。
底日身无事，高眠不出门。
清霜欺客病，乘夜逼窗扉。
坐睡依炉暖，细声闻叶飞。
蕉絺空满箧，砧杵旋催衣。
起看庭前草，松筠未觉非。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。